ऑस्ट्रेलियाई प्रधानमंत्री जूलिया गिलार्ड पर फेंका गया सैंडविच  
यह पूछे जाने पर कि क्या वह इस घटना से नाराज हैं, गिलार्ड ने मजाकिया लहजे में कहा, फेंकने वाले ने शायद यह सोचा होगा कि मैं भूखी हूं।
ऑस्ट्रेलियाई प्रधानमंत्री जूलिया गिलार्ड पर कैनबरा के एक स्कूल में सैंडविच फेंका गया। मीडिया रिपोर्टों के अनुसार, गिलार्ड कैनबरा में एक हाई स्कूल गई हुई थीं, वहां उन पर पीछे से सैंडविच फेंका गया। रिपोर्ट के अनुसार, सैंडविच उनके पैरों पर गिरा। फेंकने वाले की पहचान नहीं हो सकी।
यह पूछे जाने पर कि क्या वह इस घटना से नाराज हैं, गिलार्ड ने मजाकिया लहजे में कहा, फेंकने वाले ने शायद यह सोचा होगा कि मैं भूखी हूं। हाल के दिनों में उन पर सैंडविच फेंके जाने की यह दूसरी घटना है। इसी महीने ब्रिसबेन में एक स्कूल में उन पर सैंडविच फेंका गया था। इस घटना को लेकर 16 वर्षीय एक छात्र को 15 दिनों के लिए निलंबित कर दिया गया था।    

यह पूछे जाने पर कि क्या वह इस घटना से नाराज हैं, गिलार्ड ने मजाकिया लहजे में कहा, फेंकने वाले ने शायद यह सोचा होगा कि मैं भूखी हूं। हाल के दिनों में उन पर सैंडविच फेंके जाने की यह दूसरी घटना है। इसी महीने ब्रिसबेन में एक स्कूल में उन पर सैंडविच फेंका गया था। इस घटना को लेकर 16 वर्षीय एक छात्र को 15 दिनों के लिए निलंबित कर दिया गया था।